રીટના આગમનની તૈયારીરૂપે દેશના અનેક પ્રાઇવેટ ઇક્વિટી ફન્ડ ગૃહો રિયલ એસ્ટેટ અસ્ક્યામતોની યાદી ધરાવતો ર્પોટફોલિયો તૈયાર કરી રહી છે; જેમાં રેડ ફૉર્ટ કૅપિટલ, ગોલ્ડન એસ્ટેટ્સ, કોટક રિયલ્ટી ફન્ડ્સ અને તાતા રિયલ્ટી ઍન્ડ ઇન્ફ્રાસ્ટ્રક્ચર એની સહયોગી બ્લૅકસ્ટોન ગ્રુપ સાથે મળીને આવી અસ્ક્યામતોમાં રોકાણ કરવા આયોજન કરી રહી છે. રિટ્સ એ એક એવી પ્રકારની સિક્યૉરિટી છે જેમાં શૅર્સની જેમ જ એક્સચેન્જ પર લે-વેચ કરી શકાશે, તેમ જ રીટના શૅરધારકો રિયલ એસ્ટેટની માલિકી સાથે સ્થાયી આવક પણ મેળવી શકશે. રીટને કારણે બિલ્ડર્સ-ડેવલપર્સ પોતાના પ્રોજેક્ટ્સ માટે ભંડોળ એકત્ર કરી શકશે, તેમ જ રોકાણકારોને સરળ એક્ઝિટ ઑપ્શન ઉપલબ્ધ કરી શકશે. નવી સરકારના આગમન સાથે રિયલ્ટી માર્કેટમાં સુધારો નોંધાવા સાથે રીટ માટેની તક વધશે. અહીં એ નોંધવું મહkવનું છે કે રીટના શૅરબજાર પર લિસ્ટિંગ બાદ નાના-મધ્યમ રોકાણકારોને પણ આમાં રોકાણની તક ઉપલબ્ધ થશે.